陳瑄 (平江伯)

陳瑄（1365年—1433年），字彥純，河南江北等處行中書省廬州路合肥縣（今安徽省合肥市）人，明朝政治人物、平江伯。 陳瑄早年跟隨徐達征戰，在靖難之役時率領水師投降燕王朱棣，封平江伯。之後長達三十余年組織修築、管理京杭大運河，使得明初漕運得以完備，并影響到明、清兩朝的漕運制度。 陳瑄父亲为陳聞，其率领起义部队跟随朱元璋，后累官至都指揮同知，此后陳瑄代其父职位。陳聞因事连坐被贬戍遼陽，陳瑄上奏请求代罪，朱元璋下诏命恢复其父子职位。陳瑄为徐达幕下将领，從小以擅長騎射聞名。屡次跟随征讨南番、越巂、建昌、梁山、天星寨、寧番等地。之后再次征讨鹽井、蔔水瓦寨。之后征讨賈哈剌，以奇兵涉打沖河，通过小道进攻，并做浮梁渡河。大军渡过后，陳瑄沉舟以示士卒不胜不返，大军于是连战获胜。此后，又会同云南部队征讨百夷，升任四川行都司都指揮同知。建文末年，升任右軍都督僉事。燕王朱棣大军逼近首都时，建文帝命其在长江设防。而燕兵抵达浦口后，陳瑄帅舟師迎降，朱棣遂渡过长江。明成祖即位后，封平江伯，食祿一千石，賜誥券，世襲指揮使。 永乐元年，朱棣命其为總兵官，負責总督海运，其輸粟四十九萬余石，解决北京以及辽东的兵饷。之后他在直沽建立百萬倉。当时漕舟多行海上，海上岛屿民众因畏惧漕兵而大多藏匿。陳瑄招令互市，使得交往便利。在運舟返回时，遇到沙門島倭寇进犯，陳瑄率众攻击至金州白山島，并焚烧其船舟。永乐九年，明成祖命其与豐城侯李彬統领浙江、福建士兵逮捕海盗。后因海溢堤圮，改命其以四十万士兵修筑堤坝，其海堤长达一万八千余丈。 当时，恰逢宋禮治理會通河成功，朝廷商議罷免海運，仍以陳瑄負責漕運。陳瑄建議造兩千余小船，初步運輸兩百萬石，之後達到五百萬石，使得整個國家解決糧用。當時江南漕運須經水道抵達淮安，然後靠岸卸糧，改陸路經過大壩，再裝船經淮河抵達運河，其過程花費巨大資金。而此時，黃河已奪淮河河道，運河也受到黃河淤泥影響。三河河水混入洪澤湖，水流不明，漕運極不安全。陳瑄遍訪鄉間父老后，于永樂十三年，上疏建議自淮安西側的管家湖起，開鑿二十里河渠為清江浦，使得湖水進入淮河，并筑堤十五里以提高船隻運輸能力，且修築四個大闸以適時洩洪，此省去大量經費與危險。 此後，他又主持疏浚徐州至濟寧的河道，又修築沛縣刁陽湖、濟寧南旺湖的長堤，并鑿開泰州白塔河直通長江。此外還在高郵修建湖堤，并在湖堤內修建四十里水渠。从淮河至临清千里长的运河上，建闸四十七处，并在徐州、臨清、通州皆設置糧倉，以便於轉運。在考慮到漕運船隻擱淺情況，其從淮安至通州中設置五百六十八處觀察點，并派遣官兵駐紮以引導船隻避免擱淺。此外又在運河旁鑿井種植樹木，以方便行人。其在任三十年，所規劃的運河改造方案及其治理，“精密宏遠，舉無遺策”。 明仁宗即位后，陳瑄上疏七事，請除朝廷弊病。獲得明仁宗嘉獎，并賜鐵券，世襲平江伯。明宣宗即位后，汉王朱高煦叛，命守淮安，防止朱高煦南下南京，仍然督漕運。宣德四年，其上疏從濟寧以北至棗林段有淤泥堵塞，建議派遣十二萬人參與疏通，半個月即成。宣宗念其年老久勞，命工部尚書黃福一同參與治理。宣德六年，其又進言，建議各地漕糧運抵淮安與瓜州，兌與衛所轉運；河南于大名府小灘兌與遮洋總海運；山東則于濟寧兌與軍運，軍運費用由百姓承當，以免除其因漕運而耽誤農忙，宣宗聽後批准該策。明朝漕運改為兑運，自此為始。宣德八年，死於任上，享年六十九歲。追封為平江侯，贈太保，謚恭襄。 因為陳瑄以疏浚河道，在民間有惠德，百姓在清河縣為其立祠祭祀。正統年間，明英宗命官員與春秋致祭。 陳瑄後人多為良吏。陳瑄長子陳佐繼承爵位，陳佐子陳豫于正統年間率兵平定福建沙縣民變，并鎮守臨清抵禦瓦剌也先的進攻，并到山東賑災。陳豫子陳銳繼承伯爵爵位，并總督漕運十四年，并賑災淮安、揚州饑荒。后累任太傅兼太子太傅，但因在大同擁兵自守而被科道彈劾。陳銳之子陳熊亦總督漕運，卻因拒絕宦官劉瑾索賄而被削職奪券，后被恢復爵位。陳瑄六世孫陳圭繼承爵位，出鎮兩廣，屢有戰功，官至太子太傅。再傳陳王謨，平定張璉叛亂，加封太子太保，掌管前軍都督府。平江伯的爵位一直傳至明亡。 维基文库中的相关原始文献：明史/卷153 《明史》（卷153）：“陳瑄，字彥純，合肥人。父聞，以義兵千戶歸太祖，累官都指揮同知。瑄代父職。父坐事戍遼陽，瑄伏闕請代，詔並原其父子。” 《明史》（卷153）：“瑄少從大將軍幕，以射雁見稱。屢從征南番，又征越巂，討建昌叛番月魯帖木兒，逾梁山，平天星寨，破寧番諸蠻。復征鹽井，進攻蔔水瓦寨。賊熾甚。瑄將中軍，賊圍之數重。瑄下馬射，傷足，裹創戰。自巳至酉，全師還。” 《明史》（卷153）：“又從征賈哈剌，以奇兵涉打沖河，得間道，作浮梁渡軍。既渡，撤梁，示士卒不返，連戰破賊。又會雲南兵征百夷有功，遷四川行都司都指揮同知。” 《明史》（卷153）：“建文末，遷右軍都督僉事。燕兵逼，命總舟師防江上。燕兵至浦口，瑄以舟師迎降，成祖遂渡江。既即位，封平江伯，食祿一千石，賜誥券，世襲指揮使。” 《明史》（卷153）：“永樂元年命瑄充總兵官，總督海運，輸粟四十九萬余石，餉北京及遼東。遂建百萬倉於直沽，城天津衛。先是，漕舟行海上，島人畏漕卒，多閉匿。瑄招令互市，平其直，人交便之。運舟還，會倭寇沙門島。瑄追擊至金州白山島，焚其舟殆盡。” 《明史》（卷153）：“九年命與豐城侯李彬統浙、閩兵捕海寇。海溢堤圮，自海門至鹽城凡百三十里。命瑄以四十萬卒築治之，為捍潮堤萬八千余丈。明年，瑄言：「嘉定瀕海地，江流沖會。海舟停泊於此，無高山大陵可依。請於青浦築土山，方百丈，高三十余丈，立堠表識。」既成，賜名寶山，帝親為文記之。” 《明史》（卷153）：“宋禮既治會通河成，朝廷議罷海運，仍以瑄董漕運。議造淺船二千余艘，初運二百萬石，浸至五百萬石，國用以饒。時江南漕舟抵淮安，率陸運過壩，逾淮達清河，勞費其鉅。十三年，瑄用故老言，自淮安城西管家湖，鑿渠二十里，為清江浦，導湖水入淮，築四閘以時宣泄。又緣湖十里築堤引舟，由是漕舟直達於河，省費不訾。” 《明史》（卷153）：“其後復浚徐州至濟寧河。又以呂梁洪險惡，於西別鑿一渠，置二閘，蓄水通漕。又築沛縣刁陽湖、濟寧南旺湖長堤，開泰州白塔河通大江。又築高郵湖堤，於堤內鑿渠四十里，避風濤之險。又自淮至臨清，相水勢置閘四十有七，作常盈倉四十區於淮上，及徐州、臨清、通州皆置倉，便轉輸。” 《明史》（卷153）：“慮漕舟膠淺，自淮至通州置舍五百六十八，舍置卒，導舟避淺。復緣河堤鑿井樹木，以便行人。凡所規畫，精密宏遠，身理漕河者三十年，舉無遺策。” 《明史》（卷153）：“仁宗即位之九月，瑄上疏陳七事。一曰南京國家根本，乞嚴守備。二曰推舉宜核實，無循資格，選朝臣公正者分巡天下。三曰天下歲運糧餉，湖廣、江西、浙江及蘇、松諸府並去北京遠，往復逾年，上逋公租，下妨農事。乞令轉至淮、徐等處，別令官軍接運至京。又快船、馬船所載不過五六十石，每船官軍足用，有司添差軍民遞送，拘集聽候，至有凍餒，請革罷。四曰教職多非其人，乞考不職者黜之，選俊秀補生員，而軍中子弟亦令入學。五曰軍伍竄亡，乞核其老疾者，以子弟代，逃亡者追補，戶絕者驗除。六曰開平等處，邊防要地，兵食虛乏，乞選練銳士，屯守兼務。七曰漕運官軍，每歲北上，歸即修船，勤苦終年。該衛所又於其隙，雜役以重困之，乞加禁絕。帝覽奏曰：「瑄言皆當。」令所司速行。遂降敕獎諭，尋賜券，世襲平江伯。” 《明史》（卷153）：“宣宗即位，命守淮安，督漕運如故。宣德四年言：「濟寧以北，自長溝至棗林淤塞，計用十二萬人疏浚，半月可成。」帝念瑄久勞，命尚書黃福往同經理。” 《明史》（卷153）：“六年，瑄言：「歲運糧用軍十二萬人，頻年勞苦。乞於蘇、松諸郡及江西、浙江、湖廣別僉民丁，又於軍多衛所僉軍，通為二十四萬人，分番叠運。又江南之民，運糧赴臨清、淮安、徐州，往返一年，失誤農業，而湖廣、江西、浙江及蘇、松、安慶軍士，每歲以空舟赴淮安載糧。若令江南民撥糧與附近衛所，官軍運載至京，量給耗米及道里費，則軍民交便。」帝命黃福及侍郎王佐議行之。更民運為兌運，自此始也。” 《明史》（卷153）：“八年十月卒於官，年六十有九。追封平江侯，贈太保，謚恭襄。” 《明史》（卷153）：“初，瑄以浚河有德於民，民立祠清河縣。正統中，命有司春秋致祭。” 《明史》（卷153）：“孫豫，字立卿，讀書修謹。正統末，福建沙縣賊起，以副總兵從寧陽侯陳懋分道討平之，進封侯。也先入犯，出鎮臨清，建城堡，練兵撫民，安靜不擾。明年召還，父老詣闕請留。從之。景泰五年，山東饑，奉詔振恤。尋守備南京。天順元年召還，益歲祿百石。七年卒。贈黟國公，謚莊敏。” 《明史》（卷153）：“子銳嗣伯。成化初，分典三千營及團營。尋佩平蠻將軍印，總制兩廣。移鎮淮陽，總督漕運。建淮河口石閘及濟寧分水南北二閘。築堤疏泉，修舉廢墜。總漕十四年，章數十上。日本貢使買民男女數人以歸，道淮安。銳留不遣，贖還其家。淮、揚饑疫，煮糜施藥，多所存濟。弘治六年，河決張秋，奉敕塞治。還，增祿二百石，累加太傅兼太子太傅。十三年，火篩寇大同，銳以總兵官佩將軍印往援。既至，擁兵自守，為給事中御史所劾，奪祿閑住。其年卒。” 《明史》（卷153）：“子熊嗣。正德三年出督漕運。劉瑾索金錢，熊不應，銜之。坐事，逮下詔獄，謫戍海南衛，奪誥券。熊故黷貨，在淮南頗殃民。雖為瑾構陷，人無惜之者。瑾誅，赦還復爵。卒，無子。” 《明史》（卷153）：“再從子圭嗣。以薦出鎮兩廣。封川寇起，圭督諸將往討，擒其魁，俘斬數千，加太子太保。復平柳慶及賀連山賊，加太保，蔭一子。安南範子儀等寇欽、廉，黎岐賊寇瓊厓，相掎角。圭移文安南，曉以利害，使縛子儀，而急出兵攻黎岐，敗走之。論功，復蔭一子，加歲祿四十石。圭能與士卒同甘苦，聞賊所在，輒擐甲先登。深箐絕壑，沖冒瘴毒，無所避，以故所向克捷。” 《明史》（卷153）：“子王謨嗣。僉書後軍，出鎮兩廣。賊張璉反，屠掠數郡。王謨會提督張臬討平之，擒斬三萬余。論功加太子太保，蔭一子。萬歷中出鎮淮安，總漕運，入掌前軍府事。卒，贈少保，謚武靖。傳至明亡，爵絕。”